ZAKON

**O IZMJENAMA I DOPUNAMA ZAKONA**

**O REGISTRACIJI POSLOVNIH SUBJEKATA**

**U REPUBLICI SRPSKOJ**

Član 1.

U Zakonu o registraciji poslovnih subjekata u Republici Srpskoj („Službeni glasnik Republike Srpske” broj 67/13), u članu 3. tačka e) mijenja se i glasi:

„e) javnost – podaci iz Glavne knjige registra su dostupni svim zainteresovanim licima, bez dokazivanja pravnog interesa, u skladu sa posebnim propisima koji regulišu zaštitu ličnih podataka, dok se uvid u zbirku isprava subjekta upisa može izvršiti ako za to postoji opravdan pravni interes.”

Član 2.

U članu 12. stav 1. mijenja se i glasi:

„(1) Pod istom ili sličnom firmom ne mogu biti upisana dva i više poslovnih subjekata koji bi u pravnom prometu izazivali zabunu o privrednom društvu i njegovoj djelatnosti.”

Član 3.

U članu 13. stav 2. mijenja se i glasi:

„(2) Ako su ispunjeni uslovi iz stava 1. ovog člana, nadležni registarski sud donosi rješenje kojim odobrava registraciju i upis u Registar.”

U stavu 3. riječ: „odbacuje” zamjenjuje se riječju: „odbija”.

Član 4.

U članu 14. u stavu 2. poslije riječi: „prijave” briše se zapeta i riječi: „poštujući pravila o dostavljanju”.

Poslije stava 2. dodaju se novi st. 3, 4, 5, 6. i 7. koji glase:

„(3) Ukoliko se podnosilac prijave opredijeli da mu se odluka suda dostavlja na šalteru APIF-a, podnosilac će biti upozoren od Agencije da je dužan da se interesuje za ishod postupka registracije.

(4) Ukoliko se podnosilac prijave protekom roka od deset dana od dana kada je Agencija preuzela odluku suda, ne interesuje za ishod registracije, Agencija na svojoj internet stranici i oglasnoj tabli isti dan ističe obavijest kojom podnosioca obavještava da je po podnesenoj prijavi za registraciju donesena sudska odluka i poziva podnosioca da u roku od osam dana od dana objavljivanja obavijesti preuzme odluku u prostorijama Agencije.

(5) Ukoliko podnosilac prijave u roku iz stava 4. ovog člana ne preuzme odluku suda, Agencija izvršava dostavu tako što odluku suda zajedno sa pozivom za plaćanje sudske takse i troškova objave rješenja u ''Službenom glasniku Republike Srpske'', objavljuje na svojoj internet stranici i oglasnoj tabli isti dan, a dostavljanje se smatra izvršenim protekom roka od 15 dana od dana objave odluke suda na internet stranici i oglasnoj tabli.

(6) Ukoliko se podnosilac prijave opredijeli da mu se dostavljanje vrši putem pošte, Agencija je dužna da odluku suda, koristeći standardni obrazac povratnice sa izvještajem o uručenju pismena, propisanim od JP ''Pošte Republike Srpske'' a. d. Banja Luka, putem pošte pošalje na adresu za prijem pismena navedenoj u prijavi za registraciju, zajedno sa pozivom za plaćanje sudske takse, odnosno troškova objave rješenja u ''Službenom glasniku Republike Srpske''.

(7) Ukoliko se dostavljanje ne može izvršiti na način propisan stavom 6. ovog člana, dostavljanje će se izvršiti na način propisan u stavu 5. ovog člana.“

Član 5.

U članu 16. stav 2. mijenja se i glasi:

„(2) U slučaju neusaglašenosti između podataka upisanih u Registru sa podacima u rješenju o registraciji, nadležni registarski sud će, po službenoj dužnosti ili na zahtjev subjekta upisa, dostaviti subjektu upisa ispravljeni prepis rješenja, sa naznakom da se tim rješenjem zamjenjuje prethodno rješenje.”

Poslije stava 2. dodaju se novi st. 3. i 4. koji glase:

„(3) Ispravka se upisuje umjesto postojećeg podatka i sud izdaje novo rješenje kojim se zamjenjuje ispravljeno.

(4) U slučajevima navedenim u st. 2. i 3, subjekti upisa neće snositi dodatne troškove.”

Član 6.

U članu 18. poslije stava 6. dodaje se novi stav 7. koji glasi:

„(7) Subjekti upisa za koje je posebnim zakonom utvrđeno davanje prethodne dozvole za osnivanje i poslovanje od nadležnog organa i nad čijim se poslovanjem u skladu sa zakonom sprovodi redovni nadzor od nadležnog organa Republike Srpske, mogu mijenjati sjedište samo na teritoriji Republike Srpske.”

Član 7.

U članu 19. riječi: „članu 15. st. 2. i 3.” zamjenjuju se riječima: „članu 17. st. 2. i 3.”, a riječi: „člana 16. st. 5. i 6.” zamjenjuju se riječima: „člana 18. st. 5. i 6.”.

Član 8.

U članu 20. stav 1. mijenja se i glasi:

„(1) Registar se vodi u elektronskom i štampanom obliku.”

Član 9.

U članu 22. t. a) i k) mijenjaju se i glase:

„a) naziv, sjedište i MBS ukoliko je osnivač/član pravno lice, odnosno ime, prezime, prebivalište i podatak o broju lične karte, kao i druge isprave na osnovu kojih je utvrđen identitet, ukoliko je osnivač/član fizičko lice,“,

„k) visina uplaćenog kapitala u novcu odnosno vrijednost uloga u stvarima i pravima,”.

U tački m) poslije riječi: „klasifikacijom djelatnosti“ dodaje se zapeta i nova tačka n) koja glasi:

„n) pravo obavljanja spoljnotrgovinskog poslovanja”.

Član 10.

U članu 24. stavu 1. t. a), b) i d) mijenjaju se i glase:

„a) naziv i mjesto poslovanja poslovne jedinice ili podružnice,“

„b) skraćena oznaka poslovne jedinice ili podružnice ukoliko ga subjekat upisa ima,“,

„d) ime i prezime, prebivalište, odnosno boravište, svojstvo, obim ovlašćenja, broj lične karte ili druge isprave na osnovu koje je utvrđen identitet lica ovlašćenog za zastupanje poslovne jedinice ili podružnice subjekta upisa.”.

Stav 4. mijenja se i glasi:

„(4) Na osnovu rješenja iz stava 3. ovog člana, nadležni sud donosi rješenje kojim se evidentira poslovna jedinica na području tog suda i dostavlja ga nadležnom registarskom sudu na čijem području se nalazi sjedište subjekta upisa i dijelu društva koje se osniva, odnosno kod kojeg se vrši upis promjene.”

Član 11.

U članu 25. u stavu 1. t. a), g) i đ) mijenjaju se i glase:

„a) naziv i mjesto poslovanja poslovne jedinice,“,

„g) lično ime zastupnika, svojstvo, obim ovlašćenja i broj isprave na osnovu koje je navedenom licu utvrđen identitet,“

„đ) naziv, pravna forma, sjedište osnivača i MBS,”.

Član 12.

U članu 32. stavu 1. t. b) i v) mijenjaju se i glase:

„b) putna isprava ili izvod iz odgovarajućeg registra kojim se utvrđuje identitet osnivača za domaće ili strano fizičko ili pravno lice, uvjerenje nadležnog organa o prebivalištu za domaće ili strano fizičko lice, te dokaz o izmirenim obavezama po osnovu poreza za osnivača – domaće ili strano fizičko i pravno lice,

v) lična karta ili putna isprava ili odgovarajuće pismeno ovlašćenje kojim se utvrđuje svojstvo lica ovlašćenog za zastupanje, odnosno predstavljanje subjekta upisa i ovjeren potpis tog lica, uvjerenje o prebivalištu za domaće ili strano fizičko lice, te uvjerenje o odobrenom boravku na teritoriji BiH ukoliko je lice ovlašćeno za zastupanje strano lice,”.

Stav 3. briše se.

Član 13.

U članu 33. stavu 1. t. a) i v) mijenjaju se i glase:

„a) isprave utvrđene odredbom člana 32. stav 1. t. a), b) i v),“,

„v) odobrenje nadležnog organa, odnosno Komisije za hartije od vrijednosti, a ako je posebnim zakonom predviđeno, isprave utvrđene članom 32. stav 1. tačka ž) ovog zakona,“.

U stavu 2. riječi: „sukcesivnog“ zamjenjuju se riječima: „otvorenog“, a riječi: „nadležnog organa“ zamjenjuju se riječima: „Komisije za hartije od vrijednosti“.

U stavu 3. riječ: „ jednočlanog” zamjenjuje se riječju: „zatvorenog“.

Član 14.

U članu 34. u stavu 1. u tački a) riječi: „člana 30. stav 2. t. a), b) i v)” zamjenjuju se riječima: „člana 32. stav 1. t. a), b) i v)”.

Stav 3. mijenja se i glasi:

„(3) Uz prijavu za upis u Registar poslova sa hartijama od vrijednosti, banka prilaže rješenje Komisije za hartije od vrijednostio davanju dozvole za obavljanje poslova sa hartijama od vrijednosti.”

U stavu 4. riječi: „člana 31. ovog zakona” zamjenjuju se riječima: „člana 43. ovog zakona”.

Poslije stava 5. dodaju se novi st. 6, 7. i 8. koji glase:

„(6) Uz prijavu za upis u registar osnivanja brokersko-dilerskog društva podnose se sljedeće isprave:

a) isprave utvrđene odredbom člana 32. stav 1. t. a), b) i v) ovog zakona,

b) akt o osnivanju brokersko-dilerskog društva ili drugi odgovarajući akt,

v) rješenje Komisije za hartije od vrijednosti o izdavanju dozvole za obavljanje poslova sa hartijama od vrijednosti,

g) potvrda banke o uplati osnivačkog uloga u novcu,

d) odluka o imenovanju lica ovlašćenog za zastupanje, ako nije imenovano aktom o osnivanju,

đ) rješenje Komisije za hartije od vrijednosti o davanju saglasnosti na imenovanje lica ovlašćenog za zastupanje i

e) ovjeren potpis lica ovlašćenog za zastupanje, te izjava lica ovlašćenog za zastupanje o prihvatanju te dužnosti.

(7) Uz prijavu za upis u Registar osnivanja berze hartija od vrijednosti podnose se sljedeće isprave:

a) isprave utvrđene odredbom člana 32. stav 1. t. a), b) i v),

b) akt o osnivanju berze ili drugi odgovarajući akt,

v) rješenje Komisije za hartije od vrijednosti o izdavanju dozvole za osnivanje i rad berze,

g) potvrda banke o uplati osnivačkog uloga u novcu,

d) odluka o imenovanju lica ovlašćenog za zastupanje, ako nije imenovano aktom o osnivanju,

đ) rješenje Komisije za hartije od vrijednosti o davanju saglasnosti na imenovanje lica ovlašćenog za zastupanje i

e) ovjeren potpis lica ovlašćenog za zastupanje, te izjava lica ovlašćenog za zastupanje o prihvtanju te dužnosti.

(8) Uz prijavu za upis u Registar osnivanja društva za upravljanje investicionim fondovima podnose se sljedeće isprave:

a) isprave utvrđene odredbom člana 32. stav 1. t. a), b) i v),

b) akt o osnivanju,

v) rješenje Komisije za hartije od vrijednosti o izdavanju dozvole za osnivanje i rad društva za upravljanje,

g) potvrda banke o uplati osnivačkog uloga u novcu,

d) odluka o imenovanju lica ovlašćenog za zastupanje, ako nije imenovano aktom o osnivanju,

đ) rješenje Komisije za hartije od vrijednosti o davanju saglasnosti na imenovanje lica ovlašćenog za zastupanje i

e) ovjeren potpis lica ovlašćenog za zastupanje, te izjava lica ovlašćenog za zastupanje o prihvatanju te dužnosti.“

Član 15.

Član 35. mijenja se i glasi:

„(1) Uz prijavu za upis u Registar osnivanja akcionarskog društva za osiguranje podnose se sljedeće isprave:

a) isprave utvrđene odredbom člana 32. stav 1. t. a), b) i v) ovog zakona,

b) akt o osnivanju društva za osiguranje ili drugi odgovarajući akt,

v) rješenje Agencije za osiguranje Republike Srpske o izdavanju dozvole za obavljanje djelatnosti osiguranja,

g) potvrda banke o uplati osnivačkog uloga u novcu,

d) odluka o imenovanju lica ovlašćenog za zastupanje, ako nije imenovano aktom o osnivanju,

đ) rješenje Agencije za osiguranje Republike Srpske o davanju saglasnosti za imenovanje lica ovlašćenog za zastupanje i

e) ovjeren potpis lica ovlašćnog za zastupanje, te izjava lica ovlašćenog za zastupanje o prihvatanju te dužnosti.

(2) Na upis u Registar dijela akcionarskog društva za osiguranje shodno se primjenjuju odredbe člana 43. ovog zakona.

(3) Uz prijavu za upis u registar osnivanja društva za uzajamno osiguranje primjenjuju se odredbe stava 1. ovog člana.

(4) Uz prijavu za upis u registar osnivanja društva za zastupanje u osiguranju podnose se sljedeće isprave:

a) isprave utvrđene odredbom člana 32. stav 1. t. a), b) i v) ovog zakona,

b) akt o osnivanju društva za zastupanje u osiguranju ili drugi odgovarajući akt,

v) rješenje Agencije za osiguranje Republike Srpske o izdavanju dozvole za obavljanje djelatnosti zastupanja u osiguranju,

g) potvrda banke o uplati osnivačkog uloga u novcu i

d) odluka o imenovanju lica ovlašćenog za zastupanje, ako nije imenovano aktom o osnivanju.“

Član 16.

U članu 36. u stavu 1. u tački a), članu 37. u tački a), članu 39. u tački a) i članu 41. u tački a) riječi: „člana 30. stav 1. t. a), b) i v)” zamjenjuju se riječima: „člana 32. stav 1. t. a), b) i v)” u odgovarajućem padežu.

Član 17.

U članu 43. tačka v) mijenja se i glasi:

„v) ovjeren potpis lica ovlašćenog za zastupanje uz izjavu o prihvatanju dužnosti i”.

U tački g) riječi: „članom 31. stav 2. t. a), b) i v)” zamjenjuju se riječima: „članom 32. stav 1. t. a), b) i v)”.

Član 18.

U članu 44. tačka v) mijenja se i glasi:

„v) ovjeren potpis lica ovlašćenog za zastupanje uz izjavu o prihvatanju dužnosti,”.

U tački g) riječi: „članom 30. stav 2. t. a), b) i v)” zamjenjuju se riječima: „članom 32. stav 1. t. a), b) i v)”.

Član 19.

U članu 45. tačka b) mijenja se i glasi:

„b) ovjeren potpis prokuriste uz izjavu o prihvatanju dužnosti, lična karta ili putna isprava na osnovu koje je utvrđen identitet lica, uvjerenje o prebivalištu, te dokaz o odobrenom boravku na teritoriji Bosne i Hercegovine, ukoliko je prokurista strano fizičko lice.”

Član 20.

Član 47. mijenja se i glasi:

„(1) Uz prijavu za upis u Registar povećanja osnovnog kapitala kod otvorenog akcionarskog društva po osnovu novih uloga podnose se sljedeće isprave:

a) odluka skupštine akcionara o povećanju osnovnog kapitala,

b) dokaz o objavljivanju i sadržaj javnog poziva za upis i uplatu akcija (prospekt) sa odobrenjem Komisije za hartije od vrijednosti,

v) potvrda banke o upisanim i uplaćenim akcijama ili drugi dokaz povećanja osnovnog kapitala i

g) rješenje Komisije za hartije od vrijednosti Republike Srpske.

(2) Uz prijavu uslovnog povećanja osnovnog kapitala otvorenog akcionarskog društva prilaže se odluka skupštine društva o uslovnom povećanju kapitala. Uz prijavu za upis ukupnog iznosa za koji su izdate akcije u prethodnoj poslovnoj godini, na osnovu odluke o uslovnom povećanju osnovnog kapitala, podnose se sljedeće isprave:

a) izjava direktora da su akcije izdate za namjene određene u toj odluci i

b) rješenje Komisije za hartije od vrijednosti Republike Srpske.

(3) Uz prijavu za upis u Registar povećanja osnovnog kapitala otvorenog akcionarskog društva po osnovu ovlašćenog kapitala podnose se sljedeće isprave:

a) odluka uprave društva o povećanju kapitala,

b) izvod iz statuta, odnosno odluka skupštine kojom je uprava ovlašćena za donošenje takve odluke i

v) rješenje Komisije za hartije od vrijednosti Republike Srpske.

(4) Uz prijavu za upis u Registar povećanja osnovnog kapitala otvorenog akcionarskog društva pretvaranjem rezervi i neraspoređene dobiti u osnovni kapital, podnose se sljedeće isprave:

a) odluka skupštine akcionara o povećanju osnovnog kapitala,

b) izvještaj nezavisnog revizora o finansijskim izvještajima na osnovu kojih se vrši povećanje osnovnog kapitala i

v) rješenje Komisije za hartije od vrijednosti Republike Srpske.

(5) Uz prijavu za upis u Registar povećanja osnovnog kapitala zatvorenog akcionarskog društva po osnovu novih uloga, podnose se sljedeće isprave:

a) odluka skupštine akcionara o povećanju osnovnog kapitala i

b) potvrda banke o uplaćenim akcijama ili drugi dokaz povećanja kapitala, odnosno izvještaj ovlašćenog procjenitelja kojim se utvrđuje vrijednost uloga nenovčanih uloga zajedno sa ispravama kojima se dokazuje pravo svojine na nenovčanim ulozima.

(6) Uz prijavu za upis u Registar uslovnog povećanog kapitala zatvorenog akcionarskog društva prilažu se sljedeće isprave:

a) odluka skupštine akcionara o povećanju kapitala,

b) izvještaj banke o uplaćenim akcijama ili drugi dokaz o povećanju osnovnog kapitala i

v) izjava direktora da su akcije izdate za namjene određene u toj odluci.

(7) Uz prijavu u Registar povećanja osnovnog kapitala po osnovu ovlašćenog kapitala kod zatvorenog akcionarskog društva, podnose se sljedeće isprave:

a) odluka uprave društva o povećanju kapitala i

b) izvod iz statuta, odnosno odluka skupštine kojom je uprava ovlašćena za donošenje takve odluke.

(8) Uz prijavu za upis u Registar povećanja osnovnog kapitala zatvorenog akcionarskog društva pretvaranjem rezervi i neraspoređene dobiti u osnovni kapital, podnose se sljedeće isprave:

a) odluka skupštine akcionara o povećanju osnovnog kapitala i

b) izvještaj nezavisnog revizora o finansijskim izvještajima na osnovu kojih se vrši povećanje osnovnog kapitala sa mišljenjem ovlašćenog revizora o iznosu rezervi i neraspoređene dobiti za koji se povećava osnovni kapital.

(9) Uz prijavu za upis u Registar povećanja osnovnog kapitala zatvorenog akcionarskog društva pretvaranjem potraživanja u ulog, podnose se sljedeće isprave:

a) odluka skupštine akcionara o povećanju osnovnog kapitala,

b) nalaz sudskog vještaka o iznosu potraživanja koja se pretvaraju u akcije,

v) isprave kojima se dokazuje potraživanje koje se pretvara u akcije.“

Član 21.

U članu 48. u stavu 1. u tački b) poslije riječi: „nevažećim“ riječ: „i“ briše se i dodaje zapeta.

U tački v) poslije riječi: „Srpske“ dodaje se riječ: „i“ i nova tačka g) koja glasi:

„g) izvještaj revizora o finansijskim izvještajima na osnovu kojih se vrši smanjenje osnovnog kapitala“.

Član 22.

U članu 49. stav 1. mijenja se i glasi:

„(1) Uz prijavu za upis u Registar povećanja osnovnog kapitala društva sa ograničenom odgovornošću po osnovu novih uloga, pretvaranjem rezervi i neraspoređene dobiti, te pretvaranjem potraživanja u ulog, shodno se primjenjuju odredbe člana 47. koje se odnose na povećanje osnovnog kapitala kod zatvorenog akcionarskog društva.”

Član 23.

Član 50. briše se.

Član 24.

U članu 52. u stavu 6. riječi: „članom 45. stav 2. t. a), b) i v)” zamjenjuju se riječima: „članom 32. stav 1. t. a), b) i v)”.

Poslije stava 6. dodaje se novi stav 7. koji glasi:

„(7) Uz prijavu promjene člana, odnosno prestanka svojstva člana, prilaže se dokaz o izmirenim obavezama po osnovu poreza za društvo i lice kojem svojstvo člana prestaje.“

Član 25.

U članu 53. u stavu 1. riječi: „registar pripajanja” zamjenjuju se riječima: „registar spajanja uz pripajanje”.

T. b) i g) mijenjaju se i glase:

„b) nalaz ovlašćenog sudskog vještaka o vrijednosti imovine koja učestvuje u pripajanju, sa obrazloženjem, i izvještaj nezavisnog revizora o spajanju uz pripajanje,“,

„g) dokaz o objavljivanju nacrta ugovora o spajanju uz pripajanje.”.

Stav 4. mijenja se i glasi:

„(4) Ako se 90% osnovnog kapitala zavisnog preduzeća nalazi u vlasništvu matičnog preduzeća kome se zavisno pripaja, nije potrebno prilagati odluku skupštine društva sticaoca kao ni izvještaj upravnog odbora i izvještaj o nezavisnoj reviziji spajanja uz pripajanje pod uslovom da:

a) nacrt ugovora o spajanju uz pripajanje bude objavljen najkasnije 30 dana prije dana održavanja skupštine zavisnog društva, na kojoj se odlučuje o spajanju uz pripajanje, a ako je to društvo otvoreno akcionarsko društvo, objavljivanje se vrši i najmanje u jednim dnevnim novinama koje se prodaju na cijelom području Republike Srpske,

b) članovima društva sticaoca u njegovom sjedištu bude omogućen uvid u nacrt ugovora o spajanju uz pripajanje, finansijski izvještaji svih društava koji prestaju pripajanjem u poslednje tri godine i poseban računovodstveni izvještaj za tekuću godinu, ako je takav izvještaj obavezan za spajanje uz pripajanje, najmanje 30 dana prije dana održavanja skupštine akcionara društva prestalog pripajanjem na kojoj se odlučuje o spajanju uz pripajanje i

v) jedan ili više članova/akcionara društva sticaoca sa najmanje 5% udjela/akcija sa pravom glasa o spajanju uz pripajanje, ne zahtijeva održavanje skupštine tog društva radi odlučivanja o spajanju uz pripajanje, u roku od 30 dana od dana održavanja skupštine društva koje prestaje pripajanjem, na kojoj je usvojen nacrt ugovora o spajanju uz pripajanje.“

Član 26.

Član 54. mijenja se i glasi:

„(1) Na spajanje uz osnivanje poslovnog subjekta primjenjuju se odredbe ovog zakona o spajanju uz pripajanje poslovnog subjekta, ako drugim zakonom nije drugačije propisano.

(2) Na statusne promjene, podjelu i odvajanje poslovnog subjekta, primjenjuju se odredbe ovog zakona o spajanju uz pripajanje poslovnog subjekta.”

Član 27.

U članu 56. poslije riječi: „o promjeni oblika” dodaje se zapeta i riječi: „a u slučaju promjene otvorenog akcionarskog društva u društvo sa ograničenom odgovornošću, ortačko ili komanditno društvo, uz prijavu se prilaže i rješenje Komisije za hartije od vrijednosti, kao i u drugim slučajevima propisanim posebnim zakonima.”

Član 28.

U članu 58. stav 2. mijenja se i glasi:

„(2) Registarski sud po službenoj dužnosti, a po prijemu rješenja iz stava 1. ovog člana, donosi rješenje o upisu oznake ''u stečaju'', odnosno ''u likvidaciji'', te upis promjene lica ovlašćenog za zastupanje u ličnosti stečajnog, odnosno likvidacionog upravnika i rješenje dostavlja stečajnom, odnosno likvidacionom upravniku, Agenciji elektronskim putem, koje objavljuje na oglasnoj tabli suda, dok se u glavnoj knjizi registra sačinjava zabilješka koja sadrži naziv organa koji je donio rješenje, broj i datum rješenja i status postupka.”

Član 29.

U članu 61. stav 4. mijenja se i glasi:

„(4) Nadležni registarski sud odbija prijavu za registraciju, ukoliko ocijeni da nisu ispunjeni materijalni uslovi za upis u registar.”

Član 30.

„Član 63. mijenja se i glasi:

1. Rješenje o upisu u Registar i izvod izdaje se u materijalnom i elektronskom

obliku na obrascu koji sadrži osnovne podatke o subjektu upisa.

1. Rješenje u materijalnom obliku sadrži naziv i pečat nadležnog registarskog

suda, ime i prezime sudije, datum donošenja rješenja i opšte i posebne podatke utvrđene ovim zakonom.

1. Rješenje u elektronskom obliku sadrži elektronski potpis u skladu sa

Zakonom o elektronskom dokumentu Republike Srpske i Zakonom o elektronskom potpisu Republike Srpske, kao i naziv nadležnog registarskog suda, ime i prezime sudije, datum donošenja rješenja i opšte i posebne podatke utvrđene ovim zakonom.

1. Rješenje o upisu subjekta upisa u Registar sadrži MB koji dodjeljuje Agencija,

MBS – broj koji softver automatski generiše prilikom otvaranja novog dosijea poslovnog subjekta kod suda, JIB dodijeljen od nadležnog poreskog organa Republike Srpske i carinski broj, odnosno poreski identifikacioni broj (PIB) za poslovne subjekte koji se registruju za obavljanje spoljnotrgovinskog poslovanja dodijeljen od Uprave za indirektno oporezivanje BiH, ako je pribavljen.

1. Rješenje kojim se odbija zahtjev ili odbacuje prijava podnosioca prijave, ili

ako se istim rješava o prijedlozima učesnika koji su međusobno suprotni, obavezno sadrži uvod, izreku i obrazloženje i izdaje se u materijalnom i elektronskom obliku“.

Član 31.

U članu 64. stav 1. mijenja se i glasi:

„(1) Zaključak se izdaje u materijalnom i elektronskom obliku i sadrži podatke iz člana 30. st. 2. i 3. ovog zakona, kao i naziv subjekta upisa i predmet prijave, nalog subjektu upisa da u određenom roku, koji ne može biti kraći od tri niti duži od 15 dana, otkloni utvrđene nedostatke prijave, odnosno ispravi ili pribavi određene isprave od nadležnog organa, odnosno institucije, kao i pravne posljedice nepostupanja po zaključku.”

Poslije stava 2. dodaje se novi stav 3. koji glasi:

„(3) Ukoliko podnosilac prijave ne otkloni utvrđene nedostatke na koje ga je sud pozvao zaključkom iz stava 1. ovog člana, sud će prijavu odbaciti.”

Član 32.

U članu 66. stavu 4. poslije riječi: „internet stranici” dodaju se riječi: „ili oglasnoj tabli”.

Član 33.

U članu 75. stav 4. mijenja se i glasi:

„(4) Neosnovani upis briše se po pravosnažnosti rješenja i o brisanju donesenom u ovom postupku obavještava se Agencija.”

Poslije stava 4. dodaje se novi stav 5. koji glasi:

„(5) Agencija o brisanju neosnovanog upisa u registar obavještava elektronskim putem organe utvrđene odredbom člana 85. ovog zakona.”

Član 34.

U članu 76. u stavu 2. tačka v) briše se.

Dosadašnja tačka g) postaje tačka v).

Član 35.

U članu 77. stav 4. mijenja se i glasi:

„(4) Izostanak sa ročišta za raspravu, odnosno izostanak pismenog izjašnjenja na zahtjev za brisanje ne sprečava sud da donese rješenje o brisanju iz registra subjekta protiv koga je podnesen zahtjev.”

Član 36.

U članu 80. u stavu 1. riječi: „člana 85. ovog zakona” zamjenjuju se riječima: „člana 79. ovog zakona”.

Stav 2. mijenja se i glasi:

„(2) Rješenje iz stava 1. ovog člana objavljuje se na oglasnoj tabli suda, internet stranici i oglasnoj tabli Agencije, a objava rješenja ima učinak dostave rješenja likvidacionom dužniku.“

Član 37.

U članu 81. stav 1. mijenja se i glasi:

„(1) Ako sud po isteku roka iz člana 80. stav 3. ovog zakona utvrdi da likvidacioni dužnik nema imovine ili da je ona neznatne vrijednosti, a nema prijavljenih potraživanja prema likvidacionom dužniku, donosi rješenje kojim se likvidacioni postupci zaključuju za sve likvidacione dužnike za koje je ta pretpostavka ispunjena i objavljuje ga na oglasnoj tabli suda, te obavještava elektronskim putem Agenciju, koja na svojoj internet stranici i oglasnoj tabli objavljuje ovo rješenje.”

Član 38.

U članu 82. u stavu 1. riječi: „člana 77. ovog zakona“ zamjenjuju se riječima: „člana 79. ovog zakona“, a riječi: „člana 86. ovog zakona“ zamjenjuju se riječima: „člana 80. ovog zakona“.

U stavu 2. riječi: „člana 85. stav 3. ovog zakona” zamjenjuju se riječima: „člana 80. stav 3. ovog zakona”.

U stavu 3. riječi: „člana 93. stav 1. ovog zakona” zamjenjuju se riječima: „člana 81. stav 1. ovog zakona”.

Član 39.

U članu 83. riječi: „člana 77. ovog zakona” zamjenjuju se riječima: „člana 81. stav 1. ovog zakona”.

Dodaju se novi st. 2, 3. i 4. koji glase:

„(2) Prije donošenja prijedloga za pokretanje likvidacionog postupka, registarski sud će pozvati povjerioce koji su svoje potraživanje prijavili ili prijavljuju potraživanje, da solidarno uplate predujam za pokriće troškova likvidacionog postupka u roku od 15 dana.

(3) Ukoliko povjerioci ne uplate predujam u propisanom roku, prijave potraživanja će se odbaciti, a postupak će se okončati u skladu sa odredbom člana 81. ovog zakona.

(4) Povjerilac koji je predujmio troškove postupka ima pravo na njihov povrat, u postupku namirenja iz likvidacione mase. Troškovi se namiruju prije namirenja potraživanja prijavljenih u likvidacionom postupku.”

Član 40.

U članu 84. riječi: „člana 77. ovog zakona” zamjenjuju se riječima: „člana 79. ovog zakona”.

Član 41.

Ovaj zakon stupa na snagu osmog dana od dana objavljivanja u „Službenom glasniku Republike Srpske”.

Broj: 02/1-021-131/16 PREDSJEDNIK

Datum: 11. februar 2016. godine NARODNE SKUPŠTINE

***Nedeljko Čubrilović***